দর্শনা জাভেরী
দর্শনা জাভেরি (জন্ম ১৯৪০), চার জাভেরী বোনদের মধ্যে সর্ব কনিষ্ঠ, যাঁরা ছিলেন শীর্ষস্থানীয় মণিপুরী নৃত্যের প্রচারক। মণিপুরী হলো একটি ভারতীয় ধ্রুপদী নাচের রূপ। তিনি গুরু বিপিন সিংয়ের শিষ্য এবং ১৯৫৮ সালে তাঁর বোনদের সাথে মঞ্চে নৃত্য প্রদর্শন শুরু করেছিলেন। তিনি ১৯৭২ সালে মণিপুরী নর্তনালয় প্রতিষ্ঠা করেন, যা ভারতে মণিপুরী নৃত্যকে জনপ্রিয় করে তুলেছে এবং বর্তমানে তাঁর নেতৃত্বে মুম্বাই, কলকাতা এবং ইম্ফলে এর কেন্দ্র রয়েছে।